CELEX: 31993R3424
Language: el
Date: 1993-12-13 00:00:00
Title: ΚΑΝΟΝΙΣΜΟΣ (ΕΚ) αριθ. 3424/93 ΤΗΣ ΕΠΙΤΡΟΠΗΣ της 13ης Δεκεμβρίου 1993 για την τροποποίηση των κανονισμών (ΕΟΚ) αριθ. 2257/92 και (ΕΟΚ) αριθ. 2258/92 με τους οποίους, αντιστοίχως, καθορίζονται οι λεπτομέρειες εφαρμογής του ειδικού καθεστώτος για τον εφοδιασμό με ορισμένα φυτικά έλαια της Μαδέρας και των Καναρίων Νήσων και την κατάρτιση των προβλέψεων εφοδιασμού τους

Avis juridique important

|

31993R3424

ΚΑΝΟΝΙΣΜΟΣ (ΕΚ) αριθ. 3424/93 ΤΗΣ ΕΠΙΤΡΟΠΗΣ της 13ης Δεκεμβρίου 1993 για την τροποποίηση των κανονισμών (ΕΟΚ) αριθ. 2257/92 και (ΕΟΚ) αριθ. 2258/92 με τους οποίους, αντιστοίχως, καθορίζονται οι λεπτομέρειες εφαρμογής του ειδικού καθεστώτος για τον εφοδιασμό με ορισμένα φυτικά έλαια της Μαδέρας και των Καναρίων Νήσων και την κατάρτιση των προβλέψεων εφοδιασμού τους  

Επίσημη Εφημερίδα αριθ. L 312 της 15/12/1993 σ. 0010 - 0011 Φινλανδική ειδική έκδοση: Κεφάλαιο 3 τόμος 54 σ. 0024  Σουηδική ειδική έκδοση: Κεφάλαιο 3 τόμος 54 σ. 0024 

ΚΑΝΟΝΙΣΜΟΣ (ΕΚ) αριθ. 3424/93 ΤΗΣ ΕΠΙΤΡΟΠΗΣ της 13ης Δεκεμβρίου 1993 για την τροποποίηση των κανονισμών (ΕΟΚ) αριθ. 2257/92 και (ΕΟΚ) αριθ. 2258/92 με τους οποίους, αντιστοίχως, καθορίζονται οι λεπτομέρειες εφαρμογής του ειδικού καθεστώτος για τον  εφοδιασμό με ορισμένα φυτικά έλαια της Μαδέρας και των Καναρίων Νήσων και την κατάρτιση των προβλέψεων εφοδιασμού τουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και  ιδίως το άρθρο 10,  τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε τελευταία από τον κανονισμό (ΕΟΚ) αριθ. 1974/93, και ιδίως το άρθρο 3  παράγραφος 4,  Εκτιμώντας:  ότι, σε εφαρμογή των διατάξεων του άρθρου 2 των κανονισμών (ΕΟΚ) αριθ. 1600/92 και (ΕΟΚ) αριθ. 1601/92, οι κανονισμοί της Επιτροπής (ΕΟΚ) αριθ. 2257/92 (4) και (ΕΟΚ) αριθ. 2258/92 (5), όπως τροποποιήθηκαν από τον κανονισμό (ΕΟΚ) αριθ. 1487/93 (6), έχουν  καθορίσει τις λεπτομέρειες εφαρμογής των ειδικών καθεστώτων για τον εφοδιασμό με ορισμένα φυτικά έλαια της Μαδέρας και των Καναρίων Νήσων- ότι, μεταξύ των προϋποθέσων αποδοχής των αιτήσεων, απαιτείται η σύσταση εγγυήσεως ύψους 2,5 Ecu ανά 100  χιλιόγραμμα- ότι, μετά από την πείρα που αποκτήθηκε, το ποσό αυτό είναι υπερβολικό για τους επιχειρηματίες- ότι, προκειμένου να προσεγγίσουν άλλα ειδικά καθεστώτα εφοδιασμού για τη Μαδέρα και τις Καναρίους Νήσους, πρέπει να παραταθεί η διάρκεια ισχύος  των πιστοποιητικών εισαγωγής και εξαγωγής- ότι πρέπει, συνεπώς, να τροποποιηθούν ανάλογα οι κανονισμοί (ΕΟΚ) αριθ. 2257/92 και (ΕΟΚ) αριθ. 2258/92- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 2257/92 τροποποιείται ως εξής:  1. Το άρθρο 3 παράγραφος 1 στοιχείο β) αντικαθίσταται από το ακόλουθο κείμενο:  "β) στις περιπτώσεις αίτησης για την έκδοση πιστοποιητικού ενίσχυσης ή απαλλαγής, προ της λήξης της προθεσμίας που προβλέπεται για την υποβολή της αίτησης του εν λόγω πιστοποιητικού, έχει παρασχεθεί απόδειξη ότι ο ενδιαφερόμενος έχει συστήσει εγγύηση 5  Ecu ανά τόνο προϊόντος." 2. Το άρθρο 4 αντικαθίσταται από το ακόλουθο κείμενο:  "Άρθρο 4 Η διάρκεια ισχύος των πιστοποιητικών ενίσχυσης εισαγωγής και απαλλαγής λήγει την τελευταία ημέρα του τρίτου μήνα που έπεται του μήνα της εκδόσεώς τους."  Άρθρο 2  Ο κανονισμός (ΕΟΚ) αριθ. 2258/92 τροποποιείται ως εξής:  1. Το άρθρο 3 παράγραφος 1 στοιχείο β) αντικαθίσταται από το ακόλουθο κείμενο:  "β) στις περιπτώσεις αίτησης για την έκδοση πιστοποιητικού ενίσχυσης ή απαλλαγής, προ της λήξης της προθεσμίας που προβλέπεται για την υποβολή της αίτησης του εν λόγω πιστοποιητικού, έχει παρασχεθεί απόδειξη ότι ο ενδιαφερόμενος έχει συστήσει εγγύηση 5  Ecu ανά τόνο προϊόντος." 2. Το άρθρο 4 αντικαθίσταται από το ακόλουθο κείμενο:  "Άρθρο 4 Η διάρκεια ισχύος των πιστοποιητικών ενίσχυσης εισαγωγής και απαλλαγής λήγει την τελευταία ημέρα του τρίτου μήνα που έπεται του μήνα της εκδόσεώς τους."  Άρθρο 3  Ο παρών κανονισμός αρχίζει να ισχύει την 1η Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 173 της 27. 6. 1992, σ. 1.  (2) ΕΕ αριθ. L 180 της 23. 7. 1993, σ. 26.  (3) ΕΕ αριθ. L 173 της 27. 6. 1992, σ. 13.  (4) ΕΕ αριθ. L 219 της 4. 8. 1992, σ. 44.  (5) ΕΕ αριθ. L 219 της 4. 8. 1992, σ. 46.  (6) ΕΕ αριθ. L 147 της 18. 6. 1993, σ. 10.